

KĖDAINIŲ RAJONO SAVIVALDYBĖS TARYBA

SPRENDIMAS
DĖL ĮGALIOJIMŲ ATSTOVAUTI KAUNO REGIONO PLĖTROS TARYBOS VISUOTINIUOSE DALYVIŲ SUSIRINKIMUOSE SUTEIKIMO

2021 m. kovo 26 d.  Nr. TS-66
Kėdainiai 

	Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos regioninės plėtros įstatymo 13 straipsnio 1 dalies 3 punktu, 19 ir 21 straipsniais, Kauno regiono plėtros tarybos nuostatų, patvirtintų Kauno regiono plėtros tarybos steigiamojo susirinkimo 2020 m. lapkričio 30 d. sprendimu Nr. 2, 7 punktu ir 11.3 papunkčiu, Kėdainių rajono savivaldybės taryba n u s p r e n d ž i a:
Įgalioti Kėdainių rajono savivaldybės merą Valentiną Tamulį, jo laikino nedarbingumo, komandiruočių, atostogų ir kitais atvejais, kai jis negali vykdyti pareigų dėl objektyvių priežasčių, – Kėdainių rajono savivaldybės tarybos narį Joną Talmantą:
1. Atstovauti Kėdainių rajono savivaldybei ir dalyvauti Kauno regiono plėtros tarybos visuotiniuose dalyvių susirinkimuose 2019–2023 m. iki savivaldybės tarybos kadencijos įgaliojimų pabaigos.
2. Laisvai balsuoti visais Kauno regiono plėtros tarybos visuotinio dalyvių susirinkimo kompetencijai priskirtais klausimais, išskyrus nurodytus Regioninės plėtros įstatymo 21 straipsnio 1 dalies 1, 2, 6, 7 ir 9 punktuose, dėl kurių turi būti priimtas (-i) atskiras (-i) Kėdainių rajono savivaldybės tarybos sprendimas (-ai).
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

